Ավրիլ Հեյնս

**Ավրիլ Դանիկա Հեյնս** (, ), պատմությամն մեջ առաջին կինը, որը զբաղեցրել է Կենտրոնական հետախուզական վարչության տնօրենի տեղակալի (2013-2015) և ԱՄՆ Ազգային անվտանգության նախագահի խորհրդականի տեղակալի պաշտոնները (2015-2017)։

## Կենսագրություն
Կենսաքիմիկոս Թոմաս Հեյնսի և Ադրիան Ռապինի դուստրն է, որն իր գիտական կարիերան փոխել է նկարչի ուղու հետ։ Ընտանիքն ապրում էր Վերին Վեսթ-Սայդում` Նյու Յորքի բոհեմական շրջանում։ Երբ Ավրիլը 4 տարեկան էր, մայրը հիվանդացել է քրոնիկ էմֆիզեմայով, իսկ ավելի ուշ՝ թռչունների տուբերկուլյոզով։ 12 տարեկանում աղջկա վրա էր մոր ամենօրյա խնամքի պատասխանատվությունը, որն այս անգամ ծանր հիվանդ էր (նա մահացել է դստեր տասնվեցամյակից կարճ ժամանակ անց)։

Ավագ դպրոցն ավարտելուց հետո (այդ տարիներին նաև մասնակի աշխատել է մեքենաների վերանորոգման խանութում) Ավրիլը մեկնել է Ճապոնիա և որոշ ժամանակ Կոդոկանի ինստիտուտում անցկացնելուց հետո ստացել ձյուդոյի շագանակագույն գոտի։ Վերադառնալով ԱՄՆ՝ Չիկագոյի համալսարանում ուսումնասիրել է  ֆիզիկա, արձակուրդին հայրենի Նյու Յորքում սիրահարվել է թռիչքային հրահանգիչ Դևիդ Դավիգիին, նրանք միասին վերականգնելով հին երկշարժիչ  «Սեսնան»՝ փորձել են մեկնել Եվրոպա, սակայն ինքնաթիռը սառել է Լաբրադոր ծովում։ Նրանց հաջողվել է խուսափել ջրի վրա վայրէջքից։

1992 թվականին, երբ Հայնեսն ավարտել է Չիկագոյի համալսարանը, զույգը հաստատվել է Բալթիմոր քաղաքում, որտեղ Ավրիլը սկսել է Հոփկինսի համալսարանում պատրաստվել ֆիզիկայի դոկտորի կոչում ստանալու համար, իսկ Դեյվիդը առևտրային ավիաընկերությունում սկսել է աշխատել որպես օդաչու։

### Կարիերա
Հետաքրքրված էր միջազգային իրավունքով և մարդու իրավունքների պահպանման խնդրով, համալսարանն ավարտելուց հետո դաշնային վերաքննիչ դատարանի դատավորի աշխատասենյակում աշխատել է որպես գործակատար, իսկ 2003 թվականին ԱՄՆ պետդեպարտամենտում՝ իրավախորհրդատուի պաշտոնում։

2010 թվականից աշխատել է Օբամայի վարչակազմում՝ որպես նախագահի խորհրդականի օգնական, մասնագիտացել ազգային անվտանգության հարցերում, ինչպես նաև Ազգային անվտանգության խորհրդում աշխատել որպես իրավախորհրդատու։ 2013 թվականի հունիսի 12-ին ԿՀՎ տնօրեն Բրենան պաշտոնապես հայտարարել է 2013 թվականի օգոստոսի 9-ին ԿՀՎ փոխտնօրենի պաշտոնից Մայքլ Մորելի պաշտոնաթողության և նրա փոխարեն Ավրիլ Հայնեսի նշանակման մասին։

2014 թվականի դեկտեմբերին  Ավրիլ Հայնեսը նշանակվել է Սյուզան Ռայսի ԱՄՆ նախագահի ազգային անվտանգության հարցերով խորհրդական։

## Պատկերասրահ

Պատկեր:Susan E. Rice, Avril Haines and Lisa Monaco.jpg|2015 թվականի դեկտեմբերի 5-ին Բարաք Օբամայի, Սյուզան Ռայսի և ներքին անվտանգության հարցերով խորհրդական Լայզա Մոնակոյի հետ:
Պատկեր:Barack Obama and his national security staff (July 13, 2015).jpg|2015 թվականի հուլիսի 13-ին Բարաք Օբամայի և Ազգային անվտանգության խորհրդի ապարատի աշխատակազմի հետ Իրանի միջուկային ծրագրի վերաբերյալ համաձայնագրի ստորագրման մասին լուրերը ստանալուց հետո:
Պատկեր:Oval Office.jpg|2015 թվականի հուլիսի 13-ին Օվալաձև գրասենյակում (ժամի մոտ կանգնած) Օբամայի և պետքարտուղար Ջոն Քերիի միջև Իրանի միջուկային ծրագրի շուրջ համաձայնագիր կնքելու զրույցի ընթացքում:
Պատկեր:President Obama on the phone in the Oval Office with Secretary Kerry regarding the situation in Turkey (27716300004).jpg|2016 թվականի հուլիսի 15-ին Օվալաձև գրասենյակում նախագահի աշխատակազմի ղեկավար Դենիս Մակդոնոուի հետ՝ նախագահ Օբամայի և Ջոն Քերիի միջև զրույցի ընթացքում հեղաշրջման փորձից հետո Թուրքիայում տիրող իրավիճակի մասին:


## Արտաքին հղումներ
* 

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի կին քաղծառայողներ
Կատեգորիա:Ամերիկացի փաստաբաններ
Կատեգորիա:Կին հետախույզներ
Կատեգորիա:Կոլումբիայի համալսարանի դասախոսներ
Կատեգորիա:Չիկագոյի համալսարանի շրջանավարտներ
Կատեգորիա:Ջոն Հոփքինսի համալսարանի շրջանավարտներ
Կատեգորիա:Ջորջթաունի համալսարանի շրջանավարտներ